section_heading: Gellert Grindelwald (o. 1882. - ožujak 1998.)
paragraph_text: Nakon izbacivanja, potraga za informacijama o Darovima dovela ga je u Godricov Dol, gdje je počivao Ignotus Peverell, prvi vlasnik Plašta nevidljivosti. Ondje je sreo svoju pra-tetku Bathildu Bagshot, i sprijateljio se s Albusom Dumbledoreom, tad tinejdžerom, kao i Gellert. Dva su tinejdžera imala mnogo zajedničkoga: Gellert je želio ujediniti Darove smrti, i postati gospodarom Smrti, dok je Albus žudio samo za Kamenom uskrsnuća, kako bi uskrsnuo majku, koja je umrla tijekom jedne od Arianinih nezgoda.Također su željeli poništiti Statut o tajnosti, i osnovati novi svjetski poredak, gdje mudri, moćni, dobroćudni čarobnjaci vladaju nad svijetom, i nad bezjacima. Moto im je bio "Za veće dobro." Kako su im planovi postajali ozbiljniji, Aberforth je saznao za njihove planove, i suprotstavio se Dumbledoreu, jer je planirao napustiti njega i sestru, kojoj treba stalna briga. Situacija je prerasla u dvoboj, no, kad je Grindelwald bacio kletvu Cruciatus na Aberfortha, Dumbledore se krenuo boriti protiv Grindelwalda, kako bi zaštitio brata. U kaosu, netko od trojice je pogodio Arianu, koja je ostala mrtva. Ovdje se dva tinejdžera razilaze, i Grindelwald nastavlja potragu za Darovima. Okarakteriziran je kao najgori crni mag svih vremena, prije Voldemorta, a poznato je samo kako je Gregoroviču ukrao Bazgov štapić, i sagradio Nurmengard, zatvor za svoje protivnike.